Finnfjord smelteverk

Finnfjord AS er produsent av ferrosilisium (FeSi), silika og elektrisk kraft. Smelteverket ligger i Finnfjord i Senja Kommune, fem kilometer fra byen Finnsnes. 

Byggingen av daværende Fesil Nord startet i 1960 og den første ovnen startet opp i mars 1962.Aftenposten, 8. januar 1962. Inntil 1974 ble det brukt kvarts fra et område ved Espejord på Dyrøya.Kvartsressurser i Troms fylke. NGU (21. november 2001) Kvarts fra Tana er nå råstoff til produksjonen.

Finnfjord ble grunnlagt i 1983 etter at driften hadde vært innstilt etter at Fesil Nord gikk konkurs i 1982.Aftenposten, 19. mai 1983 Bedriften produserer ca. 100 000 tonn ferrosilisium i åretAftenposten, 27. april 2013 og er en av Europas største produsenter av ferrosilisium. Bedriften byttet navn til Finnfjord AS i 2007

Ferrosilisium er en forutsetning for produksjonen av stål og forskjellige stålprodukter. Finnfjord leverer også silika, som er et verdifullt stoff i moderne betongteknologi.

I 2011–2012 bygde Finnfjord et energigjenvinningsanlegg. Varmen i avgassene fra ovnene brukes til å produsere damp som gjennom en dampturbin genererer elektrisk kraft. Anlegget har en kapasitet på 340 GWh i året, noe som innebærer en energigjenvinningsgrad på over 30 prosent.. Det foreligger planer om å bruke overskuddsvarme fra smelteverket til fjernvarme i Finnsnes. 

I 2015 startet bedriften forsøk på dyrke alger for å redusere bedriftens karbondioksid-utslipp på .

Bedriften fokuserer på forskning og utvikling og har forskningsprosjekter i samarbeid med næringsorganisasjoner som Ferrolegeringsindustriens Forskningsforening (FFF) og med UiT, NTNU og SINTEF.

 Referanser 

 Eksterne lenker 

 Nettside for bedriften
 «Miljøverstingen skal nå bli best i klassen på energigjenvinning», fra NRK 

Kategori:Norske smelteverk
Kategori:Norske industriselskaper
Kategori:Byggverk i Senja
Kategori:Selskaper etablert i 1983
Kategori:Jernverk i Norge
Kategori:Varmekraftverk i Norge
Kategori:Næringsliv i Senja
Kategori:Kraftverk i Senja